Diari Oficial de la Generalitat Valenciana


Sumari del DOGV 4184, del 06-02-2002 (2002/760)

Notificació a Escrig Hormigones y Equipos, SL. Expedient número SC-011257.
--------------------------------------------------------------------------

### Dades del document

Número de DOGV
:   4184

Data del DOGV
:   06-02-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/760


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Escrig Hormigones y Equipos, SL. Expedient número SC-011257. [2002/S760]
  
Ja que no ha sigut possible practicar en el domicili de l'interessat la notificació que s'indica relaciona a continuació, es procedeix a la seua publicació en el Diari Oficial de la Generalitat Valenciana, a l'efecte del que disposa l'article 59.3 de la Llei 30/1992, de 26 de novembre, de Règim Jurídic de les Administracions Pública i del Procediment Administratiu Comú.
  
Expedient: SC-011257
  
Municipi: Torres Torres
  
Assumpte: nau industrial sense llicència.
  
Promotor: Escrig Hormigones y Equipos, SL
  
Document: notificació de la resolució d'incoació de l'expedient sancionador
  
El director general d'Urbanisme i Ordenació Territorial, amb data 31 d'octubre de 2001, va adoptar la resolució següent:
  
«Vistos els antecedents que es troben en aquesta Conselleria d'Obres Públiques, Urbanisme i Transports relatius a la construcció d'edificació sense llicència d'obres.
  
Vist que, com es posa de manifest en l'informe emés pel tècnic competent d'aquesta Comissió Territorial d'Urbanisme, s'han realitzat obres consistents en la construcció d'una nau industrial exempta, a la parcel·la 40, polígon 10, del paratge el Terrer, del terme municipal de Torres Torres.
  
Que les obres efectuades s'ubiquen en sòl no urbanitzable comú de les Normes Subsidiàries de Torres Torres.
  
Vist que, segons consta en l'informe tècnic d'aquest organisme, la valoració actual de les obres realitzades consistents en una nau industrial exempta, i es considera una superfície de 148,80 m2 i unes característiques d'execució adequades a la tipologia desenvolupada, és, estimativament, d'un milió set-centes huitanta-cinc mil pessetes (1.785.000 PTA.).
  
Vist que, amb data 10 de juliol de 2001, es va requerir l'Ajuntament de Torres Torres perquè exercira les competències que pel que fa a l'exercici de la potestat sancionadora li corresponen segons l'article 25. d) de la Llei Reguladora de les Bases del Règim Local, amb l'advertiment que, si en el termini d'un mes no procedia a això, aquesta administració autonòmica entendria que podia procedir, d'acord amb el que preveu l'article 60 de la mateixa norma, a l'exercici d'aquestes per substitució.
  
Vist que en l'expedient apareix com a responsable en concepte de promotor Escrig Hormigones y Equipos, SL, sense que conste la identitat del constructor i del tècnic director.
  
Atés que, d'acord amb la disposició addicional tercera, apartat 6, de la Llei del Sòl no Urbanitzable, es preveu la possibilitat que la Conselleria d'Obres Públiques, Urbanisme i Transports puga exercir la competència pròpia de l'Ajuntament, que tendeix a l'exercici de la potestat sancionadora, per substitució, segons el que preveu l'article 60 de la Llei Reguladora de les Bases del Règim Local, i el requeriment previ específic que en aquest cas s'ha dut a efecte.
  
Atés que les obres dutes a terme requereixen la llicència municipal prèvia i preceptiva, tal com estableix l'article 242 del Reial Decret Legislatiu 1/1992, de 26 de juny, pel qual s'aprova el Text Refós de la Llei sobre el Règim del Sòl i Ordenació Urbana, i en l'article 1 del Reglament de Disciplina Urbanística.
  
Atés que les dites obres són constitutives d'una infracció urbanística per contravenir el que estableix la legislació urbanística.
  
Atés que la infracció comesa apareix concretament tipificada en l'article 76 i 90 del Reglament de Disciplina Urbanística, sense perjudici del que es determine al llarg de la instrucció de l'expedient, i es procedeix, en conseqüència, a la imposició de la sanció de multa del 10 al 20% del valor de l'obra executada.
  
Atés que no són d'aplicació circumstàncies modificadores de la responsabilitat, i segons els articles 55 i 63 del Reglament de Disciplina Urbanística, procedeix imposar la sanció en el seu grau mitjà, és a dir, el 15%, que suposa la quantitat de dues-centes seixanta-set mil vuit-centes quaranta mil pessetes (267.840 PTA.).
  
Atés que el present expedient s'ha de tramitar de conformitat amb el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el reglament de procediment per a l'exercici de la potestat sancionadora.
  
Atés que l'òrgan competent per a la incoació de l'expedient sancionador i per al nomenament de l'instructor i de la secretària és el director general d'Urbanisme i Ordenació Territorial, de conformitat amb el que estableix l'article 8.d) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Atés que l'òrgan competent per a imposar, si és procedent, la sanció és el conseller d'Obres Públiques, Urbanisme i Transports, de conformitat amb l'article 6 del Decret 77/1996, anteriorment citat.
  
A la vista dels antecedents i els fonaments exposats i de la legislació vigent en matèria d'urbanisme, resolc:
  
Primer. Iniciar expedient administratiu sancionador a Escrig Hormigones y Equipos, SL, en concepte de promotor, per les obres consistents en la construcció d'una industrial exempta, en la parcel·la 40, polígon 10, del paratge el Terrer, del terme municipal de Torres Torres.
  
Segon. Nomenar instructor de l'expedient sancionador el senyor José Manuel Palau Navarro i, com a secretària, la senyora Teresa Ibáñez Simó, els dos funcionaris de carrera adscrits al Servei Territorial d'Urbanisme de València.
  
Tercer. Imposar, llevat de les modificacions determinades en la instrucció de l'expedient, a Escrig Hormigones y Equipos, SL, en concepte de promotor, la sanció de dues-centes seixanta-set mil vuit-centes quaranta pessetes (267.840 PTA.).
  
Contra la present incoació d'expedient sancionador es podran interposar al·legacions en el termini de 15 dies, comptadors des de l'endemà de la seua notificació, amb l'advertiment que, si no efectua al·legacions en el termini, sobre el seu contingut, aquesta podrà ser considerada com a proposta de resolució de l'instructor.
  
Contra el nomenament de l'instructor i de la secretària de l'expedient es pot promoure recusació segons el règim i per les causes previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.
  
I s'adverteix que, de conformitat amb l'article 8 del Reglament del Procediment per a l'exercici de la potestat sancionadora, si l'infractor reconeix la seua responsabilitat es donarà lloc a la resolució del procediment amb la imposició de la sanció corresponent, de la mateixa manera el pagament voluntari de la sanció per part de l'imputat podrà implicar la finalització del procediment».
  
La present notificació és còpia literal de la resolució original que consta en l'expedient.